rejauldu/bengali-wikipedia huggingface dataset:
মোস্তফা রশিদ পাশা (তুর্কি : Koca Mustafa Reşid Paşa) (১৩ মার্চ, ১৮০০ – ১৭ ডিসেম্বর, ১৮৫৮) ছিলেন উসমানীয় রাজনীতিক ও কূটনীতিক।  তিনি ইস্তানবুলে জন্মগ্রহণ করেন। অল্প বয়সে তিনি সরকারি চাকরিতে যোগ দেন এবং দ্রুত পদোন্নতি লাভ করে। ১৮৩৪ সালে প্যারিসে ও ১৮৩৬ সালে লন্ডনে রাষ্ট্রদূতের দায়িত্ব পালন করেন। ১৮৩৭ সালে পররাষ্ট্র মন্ত্রী হন। পুনরায় ১৯৩৮ সালে লন্ডনে এবং ১৯৪১ সালে প্যরিসে রাষ্ট্রদূতের দায়িত্ব পালন করেন। ১৮৪৩ সালে আর্দ্রিনোপনলের গভর্নর নিযুক্ত হন। একই বছরে প্যারিসে রাষ্ট্রদূতের দায়িত্ব পালনে যান। ১৮৪৫ থেকে ১৮৫৭ এর মধ্যে মোট ছয়বার তিনি উজিরে আজমের দায়িত্ব পালন করেন।  তিনি তার সময়ের অন্যতম গুরুত্বপূর্ণ রাজনীতিক ছিলেন। ইউরোপীয় রাজনীতি সম্পর্কে তার ভাল জানাশোনা ছিল। সংস্কারের ব্যাপারে তিনি অতি উৎসাহী ছিলেন। তানযিমাত নামক তুর্কি প্রশাসনের পুনর্বিন্যাস কার্যক্রমের তিনি অন্যতম প্রধান রূপকার ছিলেন। তার সামর্থ্য শত্রু মিত্র সকলেই স্বীকার করত। সরকারের সংস্কার কার্যক্রমে তার অবদান তাকে ফুয়াদ পাশা ও মেহমেদ এমিন আলি পাশার মত অন্যান্য সংস্কারকদের কর্মজীবনকে সমৃদ্ধ করতে সাহায্য করে।William L. Cleveland. "A History of the Modern Middle East", Westview Press, 2004, , p. 82.  ১৮৪০ সালে মিশরীয় বসতি সংক্রান্ত প্রশ্নে, ক্রিমিয়ার যুদ্ধের সময় এবং শান্তি আলোচনার ক্ষেত্রে তিনি গুরুত্বপূর্ণ অবদান রাখেন।   উজিরে আজম পদের সময়কাল  মোস্তফা রশিদ পাশা উসমানীয় সাম্রাজ্যের উজিরে আজমের পদে ছয় বছরের বেশি সময় দায়িত্ব পালন করেন। সময়কালগুলো হল :   তথ্যসূত্র    বহিঃসংযোগ   Bibliography of Mustafa Reshid Pasha  A website that contains information about Mustafa Reshid Pasha  বিষয়শ্রেণী:১৮০০-এ জন্ম বিষয়শ্রেণী:১৮৫৮-এ মৃত্যু বিষয়শ্রেণী:পাশা বিষয়শ্রেণী:ক্রিমিয়ান যুদ্ধের উসমানীয় ব্যক্তিত্ব বিষয়শ্রেণী:লিজিয়ন দ্য অনারের গ্র্যান্ড ক্রয়িক্স বিষয়শ্রেণী:১৯শ শতাব্দীর উসমানীয় সাম্রাজ্যের উজিরে আজম বিষয়শ্রেণী:উসমানীয় তুর্কি বিষয়শ্রেণী:যুক্তরাজ্যে উসমানীয় সাম্রাজ্যের রাষ্ট্রদূত বিষয়শ্রেণী:উসমানীয় সাম্রাজ্যের তুর্কি
কাজী রফিকুল ইসলাম (জন্ম: ৩১ ডিসেম্বর ১৯৭৩) একজন বাংলাদেশী ফার্মাকোলজিস্ট। তিনি বাংলাদেশ কৃষি বিশ্ববিদ্যালয়ের ফার্মাকোলজি বিভাগের অধ্যাপক এবং পটুয়াখালী বিজ্ঞান ও প্রযুক্তি বিশ্ববিদ্যালয়ের বর্তমান উপাচার্য।   প্রাথমিক জীবন ও শিক্ষা  রফিকুল ইসলাম ১৯৭৩ সালের ৩১ ডিসেম্বর বরিশাল জেলার সদর উপজেলায় জন্মগ্রহণ করেন। তার বাবার নাম কাজী আবদুল খালেক ও মায়ের নাম কাজী রাবেয়া বেগম। তিনি বরিশালের ব্যাপ্টিস্ট মিশন বালক উচ্চ বিদ্যালয় থেকে ১৯৮৮ সালে এসএসসি ও সরকারি ব্রজমোহন কলেজ থেকে ১৯৯০ সালে এইচএসসি পাস করেন। তিনি বাংলাদেশ কৃষি বিশ্ববিদ্যালয়ের ভেটেরিনারি অনুষদ থেকে ১৯৯৪ সালে ডক্টর অব ভেটেরিনারি মেডিসিন (ডিভিএম) ও ১৯৯৮ সালে ফার্মাকোলজি বিষয়ে এমএস ডিগ্রি লাভ করেন। তিনি জাপানের কাগওয়া বিশ্ববিদ্যালয় থেকে ২০১১ সালে পিএইচডি ডিগ্রি অর্জন করেন। এছাড়া তিনি একাধিক পোস্ট ডক্টরাল গবেষণা সম্পন্ন করেছেন।   কর্মজীবন  কাজী রফিকুল ইসলাম বাংলাদেশ কৃষি বিশ্ববিদ্যালয়ের ফার্মাকোলজি বিভাগে ২০০২ সালে প্রভাষক হিসেবে যোগদান করেন। পর্যায়ক্রমে তিনি ২০০৪ সালে সহকারী অধ্যাপক, ২০১১ সালে সহযোগী অধ্যাপক এবং ২০১৬ সালে অধ্যাপক পদে উন্নীত হন। তিনি ২০২৪ সালের ২৫ সেপ্টেম্বর পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৬ সেপ্টেম্বর আনুষ্ঠানিকভাবে দায়িত্ব গ্রহণ করেন।   প্রকাশনা  জাতীয় ও আন্তর্জাতিক জার্নালে তার শতাধিক গবেষণাপত্র প্রকাশিত হয়েছে।   সম্মান ও পুরস্কার  প্রেসিডেন্ট অ্যাওয়ার্ড-২০১১, কাগাওয়া বিশ্ববিদ্যালয়, জাপান।   তথ্যসূত্র   বিষয়শ্রেণী:১৯৭৩-এ জন্ম বিষয়শ্রেণী:বরিশাল সদর উপজেলার ব্যক্তি বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী বিষয়শ্রেণী:পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:বরিশাল বিভাগের শিক্ষায়তনিক বিষয়শ্রেণী:জীবিত ব্যক্তি
দার্জিলিং রোপওয়ে হল পশ্চিমবঙ্গ রাজ্যের দার্জিলিং-এর একটি রোপওয়ে পরিবহন ব্যবস্থা। এটি দার্জিলিং ও সিংলাবাজার এর মধ্যে পরিসেবা প্রদান করে। এই রোপওয়ে পরিবহন দার্জিলিং-এর পর্যটন ক্ষেত্রে এক অন্যতম আকর্ষণ।   ইতিহাস  ১৯৬৮ সালে প্রথম দার্জিলিং ও সিংলাবাজার এর মধ্যে এই পরিবহন ব্যবস্থা চালু হয়। এই রোপওয়ে পথের নিচে রয়েছে রাম্মাম নদী ও রাম্মাম উপত্যকা। ২০০৩ সালে এই রোপওয়ে পরিসেবায় এক দুর্ঘটনা ঘটে; যার ফলে ৪ জন পর্যটকের মৃত্যু হয়। এরপর পরিসেবা ৮ বছর বন্ধ থাকে এবং ২০১২ সালের ২ ফেব্রুয়ারি আবার পরিসেবা শুরু হয়।   আরও দেখুন   কলকাতা রোপওয়ে   তথ্যসূত্র   বিষয়শ্রেণী:ভারতের রোপওয়ে বিষয়শ্রেণী:পশ্চিমবঙ্গের রোপওয়ে বিষয়শ্রেণী:পশ্চিমবঙ্গের পর্যটন বিষয়শ্রেণী:১৯৬৮-এ পশ্চিমবঙ্গে প্রতিষ্ঠিত বিষয়শ্রেণী:দার্জিলিঙের পরিবহন বিষয়শ্রেণী:গোর্খাল্যান্ড বিষয়শ্রেণী:দার্জিলিঙের পর্যটন কেন্দ্র
নাফিসা মেলেক সুলতান খাতুন বা ইংরেজিতে প্রসিদ্ধ নেফিসে মেলেক সুলতান হাতুন (;  - ১৪০২ সালের পর) ছিলেন উসমানীয় একজন শাহজাদী। তিনি উসমানীয় সাম্রাজ্যের সুলতান প্রথম মুরাদের কন্যা। তিনি কারামানের আলাউদ্দিন আলী বে এর স্ত্রী ও কারামান বেয়লিক এর উত্তরসূরি দ্বিতীয় মেহমেদের মা ছিলেন।   জীবনী  তার বাবা কারামানের শাসক হালিল বে-এর পুত্র আলাউদ্দিন বে-কে শান্ত করার চেষ্টা করেছিলেন। তাই ১৩৭৮ সালে নেফিসে সুলতানকে তার বাবা আলাউদ্দিন এর সাথে তাকে বিয়ে দেন। বিয়ের পর নেফিসে সুলতান নেফিসে হাতুন নামে পরিচিত হন। মুরাদের রাজত্বের প্রথম দিনগুলিতে আলাউদ্দিন ও গালাতিয়ার জমির মালিকদের বিদ্রোহ মুরাদকে উত্থাপন করেছিল। শহর দখল এবং আলাউদ্দিনের সাথে নেফিসে হাতুনের বিবাহ কিছু সময়ের জন্য শান্তি ফিরিয়ে আনে। সেই মুহূর্ত থেকে আলাউদ্দিন উসমানীয়দের শাসককে একত্রিত করা চুক্তি ভঙ্গ করার প্রতিটি সুযোগ চেয়েছিলেন।  জোসেফ ভন হ্যামার-পার্গস্টল এর মতে:  আলফোন্স ডি লামার্টিন এই দৃশ্যকে আরও বিস্তারিত বলেছেন:  ১৩৮৭ সালে নেফিসে হাতুন কারামানে ধর্মতাত্ত্বিক প্রতিষ্ঠান তৈরি করেছিলেন।   নেফিসে তার স্বামী এবং তার ভাই প্রথম বায়েজিদের মধ্যে শান্তি বজায় রাখার চেষ্টা করেছিলেন। তার ভাই ১৩৮৯ সালে মুরাদের মৃত্যুর পরে সুলতান হয়েছিলেন। কিন্তু নেফিসে তাদের মাঝে শান্তি বজায় রাখতে ব্যর্থ হন। ১৩৯৭ সালে তারা একে অপরের মুখোমুখি হয়েছিল এবং আলাউদ্দিন নিহত হন। যার ফলে নেফিসেকে বিধবা করা হয় এবং বায়েজিদ কারামানের শাসক হন। বায়েজিদ নেফিসেকে ও তার সন্তানদের নিয়ে বুরসায় ফিরে যাওয়ার নির্দেশ দেন। তবে ১৪০২ সালে তৈমুর কর্তৃক বায়েজিদ বন্দী হলে নেফিসে আবারও কারামানে ফিরে আসেন। অতঃপর নেফিসের জ্যেষ্ঠ পুত্র মেহমেদ কারামানের শাসক হন।   ১৪০২ সালে নেফিসে কারামানে মৃত্যুবরণ করেন।   বংশধর  নাফিসে হাতুনের তিনজন সন্তান ছিল:  কারামানের দ্বিতীয় মেহমেদ (১৩৭৯-১৪২৩), তিনি আলাউদ্দিনের মৃত্যুর পর কারামানের শাসক হন।  কারামানের বেঙ্গি আলী (১৩৮১-১৪২৪); তার ভাইয়ের পরে তিনি কারামানের শাসক হন।  ওগুজ বে (সম্ভবত শৈশবে মারা গিয়েছিলেন)।   টীকা    আরও দেখুন   উসমানীয় সাম্রাজ্য  উসমানীয় রাজবংশ  উসমানীয় শাহজাদীদের তালিকা   গ্রন্থসূত্র    তথ্যসূত্র   জোসেফ ভন হ্যামার-পার্গস্টল, উসমানীয় সাম্রাজ্যের ইতিহাস (১৮৩৫)। আলফোন্স ডি লামার্টিন, তুরস্কের ইতিহাস (১৮৫১), ৬ষ্ঠ খণ্ড।  বিষয়শ্রেণী:১৩৬৩-এ জন্ম বিষয়শ্রেণী:১৪০০-এর দশকে মৃত্যু বিষয়শ্রেণী:১৪শ শতাব্দীর উসমানীয় রাজকন্যা বিষয়শ্রেণী:উসমানীয় রাজকন্যা
এলিয়ট বারালু (, ; জন্ম: ১ আগস্ট ১৯৯৮) হলেন একজন সুয়েডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে সুইডেনের প্রতিনিধি হিসেবে প্রতিদ্বন্দ্বিতা করে থাকেন।  বারালু সুইডেনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন এলিয়ট বারালু ১৯৯৮ সালের ১লা আগস্ট তারিখে ফ্রান্সের আনেসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন বারালু সুইডেনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৩.৮২ সময়ে প্রতিযোগিতাটি সম্পন্ন করে অষ্টাবিংশ স্থান অধিকার করেছিলেন। অতঃপর তিনি ১/৮ ফাইনাল পর্বে অংশগ্রহণ করেছেন এবং সেখানে তিনি ঊনত্রিংশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি পুরুষ ফ্রিস্টাইল স্কিয়ার বিষয়শ্রেণী:সুয়েডীয় পুরুষ ফ্রিস্টাইল স্কিয়ার বিষয়শ্রেণী:সুইডেনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
ইতিহাস    ঘটনাবলী    জন্ম    মৃত্যু   ১৯১০ইং - স্যামুয়েল ল্যাঙ্গহোর্ণ ক্লিমেন্স, একজন মার্কিন রম্য লেখক, সাহিত্যিক ও প্রভাষক। তিনি অবশ্য 'মার্ক টোয়েইন' নামে বেশি পরিচিত।  ১৯৩৮ইং - আল্লামা ইকবাল, বিভাগপূর্ব ভারতবর্ষের মুসলিম কবি, দার্শনিক এবং রাজনীতিবিদ।  ১৯৬৫ইং - এডওয়ার্ড ভিক্টর অ্যাপলটন, নোবেল পুরস্কার বিজয়ী ইংরেজ পদার্থবিজ্ঞানী।  ১৯৮৪ইং - মোহাম্মদ মোদাব্বের, সাংবাদিক, শিশুসাহিত্যিক ও বিশিষ্ট সমাজ সেবক।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:বৈশাখ
কিম কি-হি (, ; জন্ম: ১৩ জুলাই ১৯৮৯) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্স এবং দক্ষিণ কোরিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১১ সালে, কি-হি দক্ষিণ কোরিয়া অনূর্ধ্ব-২৩ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০১২ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ২৩ ম্যাচে অংশগ্রহণ করেছেন।  প্রারম্ভিক জীবন কিম কি-হি ১৯৮৯ সালের ১৩ই জুলাই তারিখে দক্ষিণ কোরিয়ার বুসানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কি-হি দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। ২০১১ সালে তিনি  দক্ষিণ কোরিয়া অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল দক্ষিণ কোরিয়া  ২০১২  ১  ০ ২০১৩  ৩  ০ ২০১৪  ৪  ০ ২০১৫  ৫  ০ ২০১৬  ৯  ০ ২০১৭  ১  ০ সর্বমোট  ২৩  ০  তথ্যসূত্র  বহিঃসংযোগ     বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:দক্ষিণ কোরিয়ার আন্তর্জাতিক ফুটবলার বিষয়শ্রেণী:আল সাইলিয়াহ স্পোর্টস ক্লাবের খেলোয়াড় বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:অলিম্পিক ব্রোঞ্জপদক বিজয়ী দক্ষিণ কোরীয় বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:কে লিগ ১-এর খেলোয়াড় বিষয়শ্রেণী:চীনা সুপার লিগের খেলোয়াড় বিষয়শ্রেণী:দক্ষিণ কোরিয়ার অলিম্পিক ফুটবলার বিষয়শ্রেণী:কাতার স্টার্স লিগের খেলোয়াড় বিষয়শ্রেণী:চীনে দক্ষিণ কোরীয় প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড়
হাটখোলা ইউনিয়ন বাংলাদেশের সিলেট জেলার সদর উপজেলার একটি ইউনিয়ন।   অবস্থান ও সীমানা   ২ নং হাটখোলা ইউনিয়ন পরিষদ, উপজেলা: সদর, সিলেট।  স্থাপিত: ১৯৬১ ইং।   ইতিহাস    প্রশাসনিক এলাকা   বাবুরাগাঁও  রাজারগাঁও  মেঘারগাঁও  নন্দিরগাঁও  নোয়াগাঁও  ফকিরেরগাঁও  বড়কাপন  বড়ফৌদ  দিঘীরপাড়  দখড়ী  নোয়াপাড়া  জাঙ্গাইল  জাঙ্গালীফৌদ  কালেঙ্গারপাড়  জৈনকারকান্দি   পাগইল  পাইকরাজ  উত্তর হাটখোলা  পশ্চিম হাটখোলা  উমাইরগাঁও পূর্বপাড়া  উমাইরগাঁও পশ্চিমপাড়া  সতর  সতর পূর্বপাড়া  সতর পশ্চিমপাড়া   সতর মাঝপাড়া  হাটবাজার তালিকায়   শিবের বাজার  পিঠারগঞ্জ বাজার   আয়তন ও জনসংখ্যা  গ্রাম২৬ টিমৌজা৮ টিজনসংখ্যা৩২৯৫০জ ন, পুরুষ ১৭,০১৬ জন, মহিলা ১৫৬৩৪ জন।আয়তন৮৬৯৪ বর্গ কিলোমিটারশিক্ষার হার৪০%প্রাথমিক বিদ্যালয়ের সংখ্যা:সরকারী ৮টি, বেসরকারী ৪টি, কমিউনিটি ১টি।মাধ্যমিক বিদ্যালয়ের সংখ্যা২টিঅন্যান্য শিক্ষা প্রতিষ্ঠান১০ টিধর্মীয় প্রতিষ্ঠানমসজিদ ৫০টি, মন্দির ৩টি, অন্যান্য ০টি।সীমানাপূর্বে: গোয়াইনঘাট, পশ্চিমে: ১নং জালালাবাদ ইউ/পি,    শিক্ষা প্রতিষ্ঠান  স্কুলসমূহ।  সতর সরকারি প্রাথমিক বিদ্যালয়  পুরান কালারুকা হাই স্কুল  মাদ্রাসাসমুহ  রাজার গাঁও মাখজানুল উলুম মাদ্রাসা  পিটারগঞ্জ আনওয়ারুল উলুম মাদ্রাসা  মাদ্রাসাতুল ফালাহ আল ইসলামি  মাদ্রাসাতুশ শায়খ আব্দুল গনি (রহ)   ধাফনা কান্দি হাওর   উল্লেখযোগ্য ব্যক্তিত্ব  মাওলানা কে এম রফিকুজ্জামান (চেয়ারম্যান) মুবাশ্বির আহমদ (মেম্বার) মুহা. দিলবর আহমদ (সাবেক মেম্বার) সুরুজ আলী (ইউনিয়ন পরিষদের মেম্বার) মোঃ আব্দুল জব্বার (এলাই)ইউনিয়ন পরিষদের মেম্বার)	 বদর উদ্দিন (ইউনিয়ন পরিষদের মেম্বার)	 কামরান আহমদ	(ইউনিয়ন পরিষদের মেম্বার) মোঃ তবারক আলী (ইউনিয়ন পরিষদের মেম্বার)  আলকাছ মিয়া	(ইউনিয়ন পরিষদের মেম্বার) মনোয়ার হোসেন লিটু	(ইউনিয়ন পরিষদের মেম্বার)	 মো: মবশ্বির আলী	(ইউনিয়ন পরিষদের মেম্বার)	 আব্দুল আহাদ	(ইউনিয়ন পরিষদের মেম্বার)	 সাবিত্রী রানী শর্ম্মা (ইউনিয়ন পরিষদের মেম্বার) নেহারুন নেছা	(ইউনিয়ন পরিষদের মেম্বার) রোকিয়া বেগম	(ইউনিয়ন পরিষদের মেম্বার) মাস্টার আবদুল হাসিব আব্দুস সুফান কালার বাফ মোশাহিদ আলী জমির উদ্দিন আজির উদ্দিন   জনপ্রতিনিধি    বর্তমান চেয়ারম্যান  মাওলানা কে এম রফিকুজ্জামান   চেয়ারম্যানগণের তালিকা   মাস্টার আবদুল হাসিব  আব্দুস সুফান কালার বাফ  মোশাহিদ আলী  জমির উদ্দিন   আজির উদ্দিন  (বর্তমান)   আরও দেখুন    তথ্যসূত্র    বহিঃসংযোগ   বিষয়শ্রেণী:সিলেট সদর উপজেলার ইউনিয়ন
থাম্ব| রেকি লোগোরেকি হল একটি সামাজিক মাধ্যম প্ল্যাটফর্ম যা ব্যবহারকারীদের ছবি এবং চেক-ইনগুলোকে একত্রিত করে ইন্সটাগ্রাম, ফেসবুক এবং ফোরস্কয়ার থেকে ব্যবহারকারীদের তাদের বন্ধুরা কোথায় ছিল তার ভিত্তিতে ভেন্যু সুপারিশ প্রদান করে।  এটি বর্তমানে শুধু আইওএস এ উপলব্ধ। ব্যবহারকারীরা তাদের সামাজিক মাধ্যম অ্যাকাউন্টগুলো দিয়ে লগ ইন করে এবং তাদের বিষয়বস্তু স্বয়ংক্রিয়ভাবে উৎস থেকে টানবে।  তথ্য  ব্যবহারকারীরা "রুচি তৈরিকারীদের" অনুসরণ করতে পারেন। প্ল্যাটফর্মে বর্তমানে দ্য নিউ পটেটো, ক্যামিল বেসেরা, হারলে ভিয়েরা-নিউটন এবং দ্য মিশেপস অন্তর্ভুক্ত রয়েছে।  অ্যাপটিকে ইয়েলপের জন্য প্রতিযোগিতা বলা হয়েছে এবং এটিকে ইনস্টাগ্রাম এবং ফোরস্কয়ারের মধ্যে একটি মিশেল হিসাবে বর্ণনা করা হয়েছে।   তথ্যসূত্র   বিষয়শ্রেণী:সামাজিক যোগাযোগ মাধ্যম কোম্পানি
ডেরেক অ্যাবট (জন্মঃ ৩মে, ১৯৬০; দক্ষিণ কেনসিংটন, লন্ডন, যুক্তরাজ্য) একজন পদার্থবিজ্ঞানী এবং ইলেকট্রনিক প্রকৌশলী।  	  যুক্তরাজ্যের সাসেক্সে কোপথ্রন প্রিপারেটরি স্কুলে ১৯৬৯ থেকে ১৯৭১ সাল পর্যন্ত তিনি পড়াশুনা করেছেন।http://www.eleceng.adelaide.edu.au/people/profiles/academic.html#abbott  	 	 ১৯৭১ থেকে ১৯৭৮ সাল পর্যন্ত লন্ডনের হল্যান্ড পার্ক স্কুলে তিনি পড়াশুনা করেছেন।  যুক্তরাজ্যের উইম্বলিতে জিইসি হার্স্ট রিসার্চ সেন্টারে ১৯৭৭ সাল থেকে তিনি কাজ করা শুরু করেন।IEEE Trans. Instrum. & Meas., Vol. 51, No. 2, p. 309, 2002 সেখানে সিসিডি এবং মাইক্রোচিপের নকশা নিয়ে তিনি কাজ করেন। কাজ করার সময়েই লোবোরো বিশ্ববিদ্যালয় থেকে ১৯৮২ সালে পদার্থবিজ্ঞানে তিনি স্নাতক ডিগ্রি অর্জন করেন।What's happening in the IEEE, March 2005  Our newest Fellow: Dr Derek Abbott FIEEE ১৯৮৬ সালে, অস্ট্রেলিয়ার এডিলেইডে অবস্থিত অস্টেক মাইক্রোসিস্টেমসে একজন মাইক্রোচিপ নকশাকার হিসেবে তিনি কাজ শুরু করেন। ১৯৯৫ সালে, অস্ট্রেলিয়ার এডিলেইড বিশ্ববিদ্যালয় থেকে ইলেকট্রিকাল এবং ইলেক্ট্রনিক্স ইঞ্জিনিয়ারিং বিভাগে তিনি পি এইচ ডি ডিগ্রি লাভ করেন। তার সুপারভাইজার ছিলেন কামরান এশাঘ্রিয়ান এবং ব্রুস আর. ডেভিসhttp://www.genealogy.math.ndsu.nodak.edu/id.php?id=101078  ২০০৫ সালে আইইইই এর একজন সদস্য হন।IEEE Fellows - A , retrieved 2012-10-28.   আরো পড়ুন   Who's Who in South Australia, Ed. Suzannah Pearce, Publ: Crown Content Pty Ltd., Melbourne, Australia, 2007, p. 1,   তথ্যসূত্র  বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:হল্যান্ড পার্ক স্কুলে শিক্ষিত ব্যক্তি
সৈয়দ গোলাম ভীক নায়রং (২৬ সেপ্টেম্বর ১৮৭৬–১৬ অক্টোবর ১৯৫২) মীর নায়রং নামেও পরিচিত, তিনি একজন বিশিষ্ট আইনজীবী, কবি এবং পাকিস্তান আন্দোলনের নেতা ছিলেন। তিনি ভারত বিভাজনের পূর্বে সর্বভারতীয় মুসলিম লিগের ১৯৩৮ সাল থেকে ১৯৪২ সাল পর্যন্ত উপনেতা ছিলেন।   প্রাথমিক জীবন  গোলাম ভীক নায়রং ২৬ সেপ্টেম্বর ১৮৭৬ সালে ব্রিটিশ ভারতের আম্বালায় জন্মগ্রহণ করেন। তিনি লাহোর সরকারি কলেজ থেকে বিএ ডিগ্রি অর্জন করেছেন। তিনি মাখজানের একটি ম্যাগাজিনের সম্পাদকীয় কমিটির সাথেও যোগ দিয়েছিলেন।   রাজনৈতিক জীবন  গোলাম ভীক নায়রং রাজনৈতিকভাবে সক্রিয় ছিলেন এবং মুসলিম ভারতের গুরুত্বপূর্ণ নেতা হয়েছিলেন। তিনি ১৯৩৬ থেকে ১৯৪২ সাল পর্যন্ত কেন্দ্রীয় আইনসভার সদস্য ছিলেন।  তিনি খিলাফত আন্দোলনেও সক্রিয়ভাবে জড়িত ছিলেন। ব্রিটিশ পাঞ্জাবের কিছু হিন্দু নেতার মুসলমান বিরোধী আন্দোলনকে প্রতিহত করতে প্রতিরক্ষামূলক এবং মূল ভূমিকা পালন করেছিলেন যেখানে তারা মুসলমানদের হিন্দু ধর্মে ফিরিয়ে আনার চেষ্টা করেছিলেন।  পাকিস্তানে হিজরতের পরে তিনি পাকিস্তানের প্রথম গণপরিষদের সদস্য ছিলেন।   বই  কালাম-এ- নায়রং –নায়রংয়ের কবিতা সংকলন ১৯৮২ সালে পাকিস্তানের করাচি থেকে প্রকাশিত হয়েছিল।   তথ্যসূত্র   বিষয়শ্রেণী:১৮৭৬-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:পাকিস্তানি লেখক বিষয়শ্রেণী:আম্বালা জেলার ব্যক্তি বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪ বিষয়শ্রেণী:নিখিল ভারত মুসলিম লিগের সদস্য বিষয়শ্রেণী:পাকিস্তান আন্দোলনের নেতা বিষয়শ্রেণী:ভারতের কেন্দ্রীয় আইনসভার সদস্য বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
ডেভিড লরেন্স শুইমার  (জন্ম: নভেম্বর ২, ১৯৯৬)  একজন আমেরিকান অভিনেতা, কৌতুক অভিনেতা, পরিচালক এবং প্রযোজক।  শুইমার সিটকম ফ্রেন্ডসে রস গেলারের চরিত্রে অভিনয় করার জন্য বিশ্বব্যাপী স্বীকৃতি অর্জন করেছেন, যার জন্য তিনি ১৯৯৫ সালে একটি কৌতুক সিরিজে একটি স্ক্রিন অ্যাক্টরস গিল্ড পুরস্কার এবং প্রাইমটাইম এমি অ্যাওয়ার্ডের মনোনয়ন পেয়েছিলেন। ফ্রেন্ডসে অভিনয়ের সময় তাঁর প্রথম শীর্ষস্থানীয় চলচ্চিত্রের ভূমিকা ছিল প্যালবিয়ারার (১৯৯৬), তারপরে কিসিং  অ্যা ফুল, সিক্স ডেইস, সেভেন নাইটস, অ্যাপ্ট পিউপিল (সমস্ত ১৯৯৮) এবং পিকিং আপ দিস পিসস(২০০০)এতাকে দেখা যায় কা।  তথ্যসূত্র  বিষয়শ্রেণী:নিউ ইয়র্ক শহরের অভিনেতা বিষয়শ্রেণী:মার্কিন ইহুদি অভিনেতা বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:মার্কিন টেলিভিশন পরিচালক বিষয়শ্রেণী:জার্মান ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:২১শ শতাব্দীর মার্কিন ইহুদি
দৌলত-উজ-জামান (১৯৪৭-২০০২) একজন বাংলাদেশী ফাস্ট বোলার যিনি  পূর্ব পাকিস্তানের বিভিন্ন দলের হয়ে প্রথম শ্রেণির ক্রিকেট খেলতেন।  ১৯ ৭৯ সালে তিনি ইংল্যান্ডের প্রথম আইসিসি ট্রফি টুর্নামেন্টে বাংলাদেশের প্রতিনিধিত্ব করেন।   ক্যারিয়ার  ২২টি প্রথম-শ্রেণীর ম্যাচে তিনি ৫০/১৫৫ এর ক্যারিয়ার সেরা সহ ৪৫ উইকেট নিয়েছিলেন। আইসিসি ট্রফির ১৯৭৯ সালে তিনি ১২.৩৩ গড়ে উইকেট নিয়েছিলেন। তার সেরা ৪/২৩ মালয়েশিয়ার বিপক্ষে এসেছিল। খেলোয়াড় হিসেবে অবসর নেয়ার পর তিনি জড়িত ছিল ঢাকার প্রাচীনতম ক্রিকেট ক্লাব ভিক্টোরিয়া স্পোর্টিং ক্লাবের সাথে। ক্লাবের একটি ম্যাচে অংশ নেওয়ার সময় ২০০২ সালের মার্চ মাসে তিনি হার্ট অ্যাটাকের কারণে মারা যান। – CricketArchive. Retrieved 19 July 2013. – Cricinfo. Retrieved 19 July 2013.   রেকর্ড ও পরিসংখ্যান    আরও দেখুন    নাসির হোসেন   তথ্যসূত্র    বহিঃসংযোগ   বিষয়শ্রেণী:২০০২-এ মৃত্যু বিষয়শ্রেণী:১৯৪৭-এ জন্ম বিষয়শ্রেণী:পাবলিক ওয়ার্কস ডিপার্টমেন্টের ক্রিকেটার বিষয়শ্রেণী:২০শ শতাব্দীর বাংলাদেশী ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:পূর্ব পাকিস্তানি ক্রিকেটার বিষয়শ্রেণী:ঢাকা থেকে আগত ক্রিকেটার বিষয়শ্রেণী:পূর্ব অঞ্চলের (পাকিস্তান) ক্রিকেটার বিষয়শ্রেণী:জাতীয় ক্রীড়া পুরস্কার বিজয়ী বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
thumb|right|280px|উত্তর গোলার্ধ থেকে যেমন দেখা যায় চাঁদের অ্যানিমেশন তার পর্যায়গুলির মধ্যে দিয়ে ঘুরতে থাকে। চাঁদের আপাত দোলনকে লিব্রেশন বলা হয়। চান্দ্র মাস হল চান্দ্র পঞ্জিকায় একই ধরনের দুটি ধারাবাহিক সিজিজির মধ্যের সময়: অমাবস্যা বা পূর্ণিমা। সুনির্দিষ্ট সংজ্ঞা পরিবর্তিত হয়, বিশেষ করে মাসের শুরুতে।  বৈচিত্র শোনা, মধ্যপ্রাচ্য এবং ইউরোপীয় ঐতিহ্যে, মাস শুরু হয় যখন যুব অর্ধচন্দ্র প্রথম দেখা যায়, সন্ধ্যায়, সূর্যের সাথে গ্রহসংযোগ হওয়ার পর সন্ধ্যার এক বা দুই দিন আগে (যেমন, ইসলামি বর্ষপঞ্জিতে)। প্রাচীন মিশরে, চান্দ্র মাস শুরু হয়েছিল যেদিন সূর্যোদয়ের ঠিক আগে অস্তমিত চাঁদ আর দেখা যেত না।Richard A. Parker, The Calendars of Ancient Egypt (Chicago: University of Chicago Press, 1950 [= Studies in Ancient Oriental Civilization, nr. 26]), pp. 9-23. অন্যরা পূর্ণিমা থেকে পূর্ণিমা পর্যন্ত ছুটছে।  তবুও অন্যরা গণনা ব্যবহার করে, পরিশীলিততার বিভিন্ন মাত্রার, উদাহরণস্বরূপ, হিব্রু বর্ষপঞ্জি বা গির্জার চান্দ্র পঞ্জিকার। বর্ষপঞ্জির পূর্ণসংখ্যা দিন গণনা করে, তাই মাসগুলি ২৯ বা ৩০ দিন দৈর্ঘ্য হতে পারে, কিছু নিয়মিত বা অনিয়মিত ক্রমানুসারে। ভারতীয় উপমহাদেশে ব্যাপকভাবে ব্যবহৃত প্রাচীন হিন্দু পঞ্চাঙ্গ পঞ্জিকাতে চন্দ্রকলাগুলি বিশিষ্ট, এবং অত্যন্ত নির্ভুলতার সাথে গণনা করা হয়। ভারতে, যুগল থেকে সন্ধি পর্যন্ত মাসকে ত্রিশটি ভাগে ভাগ করা হয় যা তিথি নামে পরিচিত। একটি তিথি ১৯ থেকে ২৬ ঘন্টার মধ্যে থাকে। সূর্যোদয়ের সময় তিথির নিয়ম অনুসারে তারিখটির নামকরণ করা হয়েছে। যখন তিথি দিনের চেয়ে ছোট হয়, তখন তিথি লাফ দিতে পারে। এই ঘটনাটিকে ক্ষয় বা লোপা বলা হয়। বিপরীতভাবে তিথিও 'থামা' হতে পারে, অর্থাৎ - একই তিথি পরপর দুই দিনের সাথে যুক্ত। এটি বৃদ্ধি নামে পরিচিত।  ইংরেজি সাধারণ আইনে, চান্দ্র মাস ঐতিহ্যগতভাবে ঠিক ২৮ দিন বা চার সপ্তাহ বোঝায়, এইভাবে ১২ মাসের চুক্তি ঠিক ৪৮ সপ্তাহ ধরে চলে। যুক্তরাজ্যে, চন্দ্রমাস আনুষ্ঠানিকভাবে বর্ষপঞ্জির মাস দ্বারা প্রতিস্থাপিত হয় কাজ এবং অন্যান্য লিখিত চুক্তির জন্য সম্পত্তি আইন ১৯২৫ এর ধারা ৬১(ক) দ্বারা এবং ১৮৫০-পরবর্তী আইনের জন্য ব্যাখ্যা আইন ১৯৭৮ এবং এর পূর্বসূরীদের দ্বারা।Halsbury, volume 27, page 866, edition 1  ধরণ চান্দ্র মাসের বিভিন্ন প্রকার রয়েছে। চান্দ্র মাস শব্দটি সাধারণত সিনোডিক মাসকে বোঝায় কারণ এটি চাঁদের দৃশ্যমান ধাপগুলির চক্র।  পার্শ্বীয় ও গ্রীষ্মমণ্ডলীয় মাসের মধ্যে পার্থক্য ব্যতীত নিম্নলিখিত ধরণের চান্দ্র মাসের বেশিরভাগই ব্যাবিলনীয় চন্দ্র জ্যোতির্বিদ্যায় প্রথম স্বীকৃত হয়েছিল। চক্রের দৈর্ঘ্য  সংস্কৃতি নির্বিশেষে, সমস্ত চান্দ্র পঞ্জিকার মাস সিনোডিক মাসের গড় দৈর্ঘ্যের আনুমানিক, চাঁদ তার পর্যায়গুলি (নতুন, প্রথম ত্রৈমাসিক, পূর্ণ, শেষ ত্রৈমাসিক) এবং আবার ফিরে আসে: ২৯-৩০ দিন। চাঁদ প্রতি ২৭.৩ দিনে (পার্শ্বীয় মাস) পৃথিবীর চারপাশে প্রদক্ষিণ সম্পন্ন করে, কিন্তু সূর্যের চারদিকে পৃথিবীর কক্ষপথের গতির কারণে, চাঁদ এখনও তার কক্ষপথের বিন্দুতে না পৌঁছানো পর্যন্ত সিনোডিক চক্র শেষ করে না যেখানে সূর্য থাকে একই আপেক্ষিক অবস্থান।  আরও দেখুন  চান্দ্র দিন   টীকা   তথ্যসূত্র  বিষয়শ্রেণী:সময়ের একক বিষয়শ্রেণী:চন্দ্র বর্ষপঞ্জি বিষয়শ্রেণী:চাঁদের কক্ষপথ
থাম্ব|"পুরানো ওয়াহরাজের তীর ইয়েমেনের ইথিওপিয়ান রাজা মাশরুককে হত্যা করে", বালামির তারিখনামা থেকে ফার্সি ক্ষুদ্রাকৃতি মাশরুক ইবনে আবরাহা () ছিলেন ইয়েমেনের ইথিওপীয় শাসক যা আকসুমীয় রাজ্যের অধীনে ছিল যেমনটি আরবি এবং ইসলামি ঐতিহ্যে লিপিবদ্ধ রয়েছে। তিনি তার পিতা আবরাহার স্থলাভিষিক্ত হন। ৫৭০ খ্রিস্টাব্দে তিনি ওয়াহরেজের ইয়েমেনি অভিযানে হাদরামৌতের যুদ্ধে নিহত হোন, কথিত রয়েছে যে ওয়াহরেজ নিজেই একটি তীর নিক্ষেপ করেছিলেন। তার মৃত্যুর বছর সম্পর্কে পরস্পরবিরোধী প্রতিবেদন রয়েছে।   তথ্যসূত্র     C. E. Bosworth, “ABNĀʾ,” Encyclopædia Iranica, I/3, p. 226-228; an updated version is available online at http://www.iranicaonline.org/articles/abna-term (accessed on 25 January 2014).    বিষয়শ্রেণী:তীরের আঘাতে মৃত্যু বিষয়শ্রেণী:আকসুমীয় রাজ্যের ব্যক্তি বিষয়শ্রেণী:৫৭০-এ মৃত্যু
কর্পোরাসিয়ন কিমিরিনা অথবা কিমিরিনা কর্পোরেশন হল একটি ইকুয়েডরের একটি অলাভজনক সংস্থা যা এইচআইভি রোগের প্রতিরোধ এবং চিকিৎসার জন্য কর্মরত, বিশেষ করে এলজিবিটি সম্প্রদায়ভুক্ত এইচআইভি রুগীদের প্রতি এই সংস্থা তাদের দৃষ্টি নিবদ্ধ করে।  এইচআইভি সংক্রমন প্রতিরোধ এবং সচেতনতা প্রচারের ক্ষেত্রে কর্পোরাসিয়ন কিমিরিনা  স্থানীয় অঞ্চলের সবচেয়ে সফল প্রতিষ্ঠানগুলির মধ্যে একটি হিসেবে বিবেচিত হয়।   ইকুয়েডরের কুইটো, গুয়াকিল, মাচালা, পোর্টোভিয়েজো, সান্তা এলেনা এবং সান্তো ডোমিঙ্গো শহরে এই সংস্থার সদর দপ্তর রয়েছে।  কর্পোরাসিয়ন কিমিরিনা গুয়াকিল পৌরসভা,"Convenio entre Municipio de Guayaquil y corporación Kimirina para desarrollar proyecto de prevención de VIH". El Universo. 11 September 2021. Archived from the original on 13 September 2021. Retrieved 9 January 2024. জনস্বাস্থ্য মন্ত্রণালয় এবং ইকুয়েডরে ফরাসি দূতাবাসের মতো প্রতিষ্ঠানের সাথে বিভিন্ন গুরুত্বপূর্ন চুক্তি স্বাক্ষর করেছে। "Francia condecorará a experta ecuatoriana en Salud Pública". Swissinfo. 2 August 2023. Archived from the original on 9 January 2024. Retrieved 9 January 2024.  কর্পোরাসিয়ন কিমিরিনা  ১৯৯৯ সালের ডিসেম্বর মাসে একটি অলাভজনক সংস্থা হিসাবে আইনি মর্যাদা লাভ করে। সংগঠনের পরিচালক ডঃ আমিরা হারদোইজা। "Francia condecorará a experta ecuatoriana en Salud Pública". Swissinfo. 2 August 2023. Archived from the original on 9 January 2024. Retrieved 9 January 2024. কর্পোরাসিয়ন কিমিরিনার সাথে যুক্ত অন্যান্য উল্লেখযোগ্য ব্যক্তিদের মধ্যে রয়েছেন এলজিবিটি কর্মী অরল্যান্ডো মন্টোয়া এবং লিওন সিয়েরা পেজ ।  কিমিরিনা নামটি একটি কেচুয়ান শব্দ থেকে এসেছে যার অর্থ, একসাথে হাঁটা বা কাজ করা।    সেবা  কর্পোরাসিয়ন কিমিরিনা  সংস্থাটি যৌন স্বাস্থ্য এবং যৌনবাহিত রোগ প্রতিরোধের উপর বিভিন্ন আলোচনাসভা এবং কর্মশালার আয়োজন করে।  তাদের দপ্তরে বিনামূল্যে এইচআইভি পরীক্ষার সুব্যাবস্থা রয়েছে,  গুয়াকিলের মতো গুরুত্বপূর্ন শহরে তারা ভ্রাম্যমান শিবির খুলেছে যেখানে রোগ নির্ধারনের সুব্যাবস্থা আছে।   ২০১৯ সালে, ইকুয়েডরের কিছু সংস্থা প্রথমবার একটি প্রস্তাবিত প্রকল্পের মাধ্যমে এইচআইভি প্রি-এক্সপোজার প্রফিল্যাক্সিস -এর চিকিৎসা প্রদান করতে সক্ষম হয়েছিল, এই সংস্থাগুলির মধ্যে কর্পোরাসিয়ন কিমিরিনাও অন্তর্ভুক্ত ছিল। ২০২২ সালের মধ্যে কোস্টা অঞ্চলের ২০০ জন রোগাক্রান্ত লোকের কাছে জরুরী চিকিৎসা-সুবিধা পৌছে দিতে তারা সক্ষম হয়।   কিমিরিনা যৌন বৈচিত্র্য সম্পর্কিত অনুষ্ঠানগুলিতে অংশগ্রহণ করেন, যেমন এলজিবিটিআই কনট্রানাটুরা শিল্প প্রদর্শনী অথবা এলজিবিটি কমিক স্ট্রিপ ভিক্টর ভিক্টোরিয়া।  তারা কুইটোর গৌরব পদযাত্রা আয়োজনেও অংশগ্রহণ করেছেন।    তথ্যসূত্র   বিষয়শ্রেণী:১৯৯৯-এ প্রতিষ্ঠিত সংগঠন বিষয়শ্রেণী:এইচআইভি/এইডস সংগঠন